Бейжіңде Астананың туристік әлеуеті таныстырылады
DATE: 13:29, 12 Қазан 2024 | GMT +5
TITLE: Бейжіңде Астананың туристік әлеуеті таныстырылады
URL: https://kaz.inform.kz/news/beyzhnde-astananin-turistk-aleuet-tanistiriladi-111c47/
META: DATE: 13:29, 12 Қазан 2024 | GMT +5
TOTAL WORDS: 126
AUTHOR(S):
TEXT: Роуд-шоуға қазақстандық туристік операторлар, агенттіктер мен қонақүй бизнесінің өкілдері қатысады, бұл Қазақстан мен Қытайдың туристік нарықтарының өкілдері арасында ынтымақтастықты нығайтып, жаңа іскерлік байланыстарды орнатуға мүмкіндік береді. Шараның ұйымдастырушылары – Астана қаласының әкімдігі, Қазақстан Республикасының ҚХР-дағы Елшілігі, Visit Astana брендімен қызмет ететін Астана даму орталығы. Іс-шара бағдарламасына роудшоулар, B2B кездесулері кіреді, олар туризм саласындағы ынтымақтастық перспективаларын талқылау және Қытай нарығында қазақстандық туризмді ілгерілетуге бағытталған. Еске сала кетсек, 1-7 қазан аралығында жалғасқан «алтын апта» кезінде қытайлық туристер 100 млрд долларға жуық қаржы жұмсаған. Бейжің «Алтын апта» кезінде туристер саны мен кіріс бойынша рекорд жаңартты. Қытай астанасына шамамен 21, 6 млн турист келді, ал қаланың туризмнен түскен кірісі шамамен 3, 8 млрд долларды құрады. 2024 жыл Қытайда Қазақстан туризм жылы, ал келесі жыл Қазақстанда Қытай туризм жылы болып жарияланды
